Χρήστος Βολικάκης

Ο **Χρήστος Βολικάκης** (Βόλος, 25 Μαρτίου 1988) είναι Έλληνας αθλητής της ποδηλασίας. 

Τιμωρήθηκε με ποινή αποκλεισμού τριών ετών από τη Διεθνή Ένωση Ποδηλασίας, για χρήση απαγορευμένων ουσιών, σε δείγμα που είχε δώσει κατά τη διάρκεια των Ολυμπιακών Αγώνων του Ρίο ντε Τζανέιρο το 2016. ποινή που άρχισε να μετρά από τις 15 Μαρτίου 2024 και θα ολοκληρωθεί στις 14 Μαρτίου 2027.

## Βιογραφία
Γεννήθηκε στον Βόλο στις 25 Μαρτίου 1988. Είναι Υποπλοίαρχος στο Πολεμικό Ναυτικό.

Είναι ο πρώτος Έλληνας που κατάκτησε χρυσό μετάλλιο σε Παγκόσμιο Πρωτάθλημα. Έχει κατακτήσει πέντε μετάλλια σε παγκόσμια πρωταθλήματα, 11 μετάλλια σε ευρωπαϊκά Πρωταθλήματα και 23 μετάλλια σε παγκόσμια κύπελλα. Κέρδισε δύο χρυσά μετάλλια στους Ευρωπαϊκούς  Αγώνες του Μινσκ 2019 και η Ελληνική Ολυμπιακή Επιτροπή τον όρισε σημαιοφόρο στην τελετή λήξης των Αγώνων. 

Είναι μέσα στην τριάδα παγκοσμίως στους αθλητές που έχουν φέρει μετάλλια σε παγκόσμιο επίπεδο τόσο στα αγωνίσματα ταχύτητας αλλά και στα αγωνίσματα αντοχής. 

Έχει στεφθεί Κυπελλούχος Κόσμου τα έτη 2011-2012 - 2018 - 2019 - 2020  ενώ το 2014-2015 και 2016-2017 ήταν στη δεύτερη θέση. 

Έχει δώσει το παρών 4 φορές σε Ολυμπιακούς Αγώνες στο Πεκίνο το 2008, στο Λονδίνο το 2012, στο Ρίο το 2016 και στο Τόκυο το 2021.

Έχει κατακτήσει πάνω από 100 χρυσά μετάλλια σε Πανελλήνια Πρωταθλήματα, κατέχει 11 πανελλήνια ρεκόρ και βρίσκεται στην 1η θέση της παγκόσμιας κατάταξης στο scratch, στην 1η θέση στο αγώνισμα omnium και στην 3η θέση στον αγώνα βαθμών.

Ήταν ο δεύτερος καλύτερος Έλληνας αθλητής για το 2019 στην Πανελλήνια ψηφοφορία του κοινού πίσω από τον Γιάννη Αντετοκούνμπο και μπροστά από τον Στέφανο Τσιτσιπά. Επιπλέον, ήταν 4ος στην Πανελλήνια ψηφοφορία του ΠΣΑΤ.

Έχει επίσης βραβευτεί ως ανερχόμενο ταλέντο από τον ΠΣΑΤ (Ένωση Ελληνικού Αθλητικού Τύπου).

Το 2024, συμμετείχε στο ριάλιτι επιβίωσης του ΣΚΑΪ Survivor Ελλάδας, από το οποίο αποχώρησε οικειοθελώς.

## Διακρίσεις
:* **2005**: Κατάρριψη Εθνικού Ρεκόρ, Αγώνισμα: ΧΛΜ 25/06/05 επίδοση:1:06:339 Αθήνα
:* **2005:** 1ος Βαλκανιάδα Εφήβων Ελλάδα αγώνισμα: Ομαδικό Σπριντ
:* **2005:** 1ος Παγκόσμιο Πρωτάθλημα εφήβων Αυστρία, αγώνισμα: Κερίν
:* **2005:** 1ος στην γενική Παγκόσμια κατάταξη της Παγκόσμιας Ομοσπονδίας στο αγώνισμα του Κερίν
:* **2005:** 2ος Πρωτάθλημα Ευρώπης εφήβων Ιταλία, αγώνισμα: Κερίν
:* **2005:** 5ος Παγκόσμιο Πρωτάθλημα εφήβων Αυστρία, αγώνισμα: Ομαδικό Σπριντ
:* **2005:** 5ος Πρωτάθλημα Ευρώπης εφήβων Ιταλία, αγώνισμα: Ομαδικό Σπριντ
:* **2006:** 3ος Παγκόσμιο Πρωτάθλημα εφήβων Βέλγιο, αγώνισμα: Ομαδικό Σπριντ
:* **2006:** 2ος Πρωτάθλημα Ευρώπης εφήβων Αθήνα, αγώνισμα: Ομαδικό Σπριντ
:* **2006:** 6ος Παγκόσμιο Πρωτάθλημα εφήβων Βέλγιο, αγώνισμα: Κερίν
:* **2006:** 6ος Πρωτάθλημα Ευρώπης εφήβων Αθήνα, αγώνισμα: Κερίν
:* **2007:** 4ος Πρωτάθλημα Ευρώπης Ανδρών, αγώνισμα: Ομαδικό Σπριντ

## Παραπομπές


Κατηγορία:Έλληνες αθλητές της ποδηλασίας
Κατηγορία:Ποδηλάτες ΠΑΟ
Κατηγορία:Αθλητές της ποδηλασίας στους Θερινούς Ολυμπιακούς Αγώνες 2012
Κατηγορία:Έλληνες αθλητές στους Θερινούς Ολυμπιακούς Αγώνες
Κατηγορία:Αθλητές της ποδηλασίας στους Θερινούς Ολυμπιακούς Αγώνες 2016
Κατηγορία:Αθλητές της ποδηλασίας στους Θερινούς Ολυμπιακούς Αγώνες 2020
Κατηγορία:Συμμετέχοντες στο Survivor Ελλάδας